Príloha ku správe o výchovno-vzdelávacej činnosti za šk.r. 2020/2021

**Základná škola s materskou školou bl. Zefyrína, Poštárka 120A, Bardejov**

**Správa MZ z vyučovania za tretí a štvrtý ročník počas mimoriadnej situácie Covid-19**

**Obdobie:** 8.2.2021 – 15.4.2021

**Členovia MZ:** Mgr. Iveta Majirská, Mgr. Žaneta Reviľaková, Mgr. Vlasta Škorupová, Paedr. Anna Kolcúnová, Mgr. Jozef Peržeľ

**Forma vzdelávania:**

* dištančná – formou pracovných listov, ktoré pripravovali učitelia z týchto predmetov: slovenský jazyk a literatúra, matematika, prírodoveda, vlastiveda a anglický jazyk na týždeň. Pracovné listy rozdávali žiakom do rodín poverení asistenti učiteľov.
* cez FB skupiny jednotlivých tried, komunikáciou cez Messenger alebo mobil, prostredníctvom rozpisu jednoduchých domácich úloh na každý deň.

**Podklady pre správu:** správy triednych učiteľov o priebehu vzdelávania v jednotlivých ročníkoch.

Dištančné vzdelávanie v hore uvedených ročníkoch v čase od 8.2.2021 – 12.2.2021 a od 2.3. 2021 do 12.3.2021 prebiehalo formou pracovných listov, ktoré pripravovali učitelia z týchto predmetov: slovenský jazyk a literatúra, matematika, prírodoveda, vlastiveda a anglický jazyk na týždeň. Pracovné listy rozdávali žiakom do rodín poverení asistenti učiteľov a zároveň ich aj zbierali pre triednych učiteľov na kontrolu. Slabo prospievajúcim, vyšetreným žiakom pracovné listy pripravoval špeciálny pedagóg Mgr. Jozef Peržeľ. PL z anglického jazyka pripravovala Mgr. Monika Šlampiaková. Zároveň triedni učitelia komunikovali so žiakmi a rodičmi svojej triedy cez facebookové skupiny, Messenger a mobilné telefóny. V ostatnom čase prebiehalo dištančné vzdelávanie len formou facebookových skupín, Messenger, mobil. Do týchto skupín zasielali tr. učitelia a špec. pedágóg jednoduché úlohy na vypracovanie pre žiakov z hore uvedených predmetov. Pracovné listy v tomto období asistenti nerozdávali z dôvodu sprísnených podmienok vychádzania počas pandémie covid. Počas jarných a veľkonočných prázdnin vzdelávanie neprebiehalo.

**Počas dištančného vzdelávania sa prebrali v jednotlivých ročníkoch tieto tematické celky:**

**3. ročník**

**SJL -** Gramatika - Úlohy sme zadávali z učiva - Vybrané slová po **b**, **m**, **p**. Žiaci mali vybrané slová identifikovať v texte. Robili prepis viet a tvorili vety na slová z vybranými slovami, písali diktát. Z učebnice si mali vypracovať úlohy a vyhľadávanie obojakých spoluhlások, prepis a dopĺňanie y/ý, i/í. Na doplnenie mali aj zvukový záznam video - vybrané slová po – b, m, p. Literatúra - čítanie mimo čítankovej literatúry s pracovnými listami a čítanie určených textov z čítanky pre 3. ročník.

**MAT –** Úlohy sme zadávali z pracovného zošita matematiky str. 36 – 47. Žiaci riešili úlohy na násobenie a delenie číslom 1, 2, 3, 4,5 . Žiaci sa oboznamovali s násobilkou. Súbežne si z násobilkou opakujú párne a nepárne čísla. Žiaci riešia reťazové úlohy, pyramídové úlohy, využívajú poznatky s kombinatoriky. **Opakovanie učiva z 2.ročníka**. Sčítanie a odčítanie jednociferných a dvojciferných čísel prechodom do 100, príklady a jednoduché slovné úlohy.

**PVO –** Objem a hmotnosť. Opakovanie učiva.

**VLA –** Naša obec Bardejov.Chránime svoju obec. Opakovanie učiva.

**ANJ – Témy/ slovná zásoba**:Môj dom, byt, Jedlo, Otvor môj obedár, Čo mám/nemám na obed, Je to štvorec, List kamarátovi, ZOO, Čo som? **Gramatika:** sloveso „ byť“, výslovnosť „sh“ v slovách, sloveso mať a člen a/an, výslovnosť „th“ v slovách, výslovnosť „a“ v slovách.

**4. ročník**

**Matematika:** .

Sčítanie a odčítanie do 100. Počítanie spamäti, automatizácia spojov. Súvislosť medzi násobením a sčítaním. Násobenie v obore do 100. Riešenie slovných úloh na násobenie. Sčítanie a odčítanie celých desiatok s pomocou rozkladu druhého sčítanca. Sčítanie trojciferného a jednociferného čísla rozkladom druhého sčítanca. Odčítanie dvojciferného čísla od trojciferného pomocou rozkladu menšiteľa. Sčítanie a odčítanie dvoch trojciferných čísel. Meranie dĺžky úsečky v cm, mm. Obdĺžnik a jeho vlastnosti.

**Slovenský jazyk:**

Rozprávanie príbehu. Rozdeliť text rozprávania na úvod, jadro a záver. Delenie slov na slabiky. Slabikotvorné hlásky l, ĺ, r, ŕ. Písať tvary písmen, slov, prepis textu, písať tvary tlačených písmen. Obojaké spoluhlásky. Tvorenie slov predponami. Vybrané slová po b. Vybrané slová po p, r, s, v, z. Opakovanie vybraných slov. Správa. Zo školských lavíc- rozprávanie príbehu. Umelecký a vecný text. O tom, prečo v televízii nebola rozprávka na dobrú noc. Svet sĺz je taký záhadný. O hudbe. Žuvačka pre oči. Zachráňte planétu. Čítanie z časopisu .

**Anglický jazyk:**

Pozdravy. Dni v týždni. Slovná zásoba: Školské veci. Slovná zásoba: Hračky. Privlastňovacie zámená môj, tvoj. Slovná zásoba: Moje telo. Používanie ukazovacích zámen vo vetách (this, these, that, those...). Používanie ukazovacích zámen vo vetách. Používanie osobných zámen vo vetách. Multikultúrna spoločnosť. Rodinné sviatky.

**Vlastiveda:**

Dodržiavanie bezpečnosti na ceste. Voľný čas. Povesti, básne a piesne v obci. Slovensko na mape. Mapa Slovenska. Znaky na mape. Povrch Slovenska. Príroda Slovenska. Slovensko na mape.

**Prírodoveda:**

Teplota prostredia. Skupenstvá vody. Kolobeh vody v prírode. Sila a trenie. Magnet. Magnetické pole. Vesmír. Planéta Zem. Hviezdy a planéty.

**Spätná väzba** od triednych učiteľov – do dištančného vzdelávania sa zapojilo:

**Trieda 3. A** – Formou FB skupiny Poštárka 3.A – úlohy posielali pravidelne žiaci: Sebastián Gažík, Kevin Mihalik, Damián Dreveňak, nepravidelne: Vanesa Dreveňáková, Karolína Michalíkova. Návratnosť pracovných listov bola 50 %..

**Trieda** **3.B** – Formou FB skupiny Poštárka 4. B – Aktívne pracovali títo žiaci: Peter Bilý, Pavol Peter, Samuel Šivák. Nepravidelne pracovali: Štefan Sivák, Dominika Giňová, Andrej Peta, Vanesa Bilá. Návratnosť pracovných listov bola 50 %.

**Trieda** **4.A** – Formou FB skupiny Poštárka 4.A. - Aktívne pracovali žiaci: Lucia Bilá, Ľuboš Bilý a  Sofia Kotlaríková. Učivo bolo zamerané na opakovanie a precvičovanie učiva. Návratnosť pracovných listov bola 50 %.

**Trieda** **4.B** - Formou FB skupiny Poštárka – 4.B – Aktívne pracovali títo žiaci: Jozef Dreveňak, Viktória Cenová, Marek Šivák, Natália Šivaková, Marek Bilý. Nepravidelne pracovali: Dajána Bystrá, Martina Petová, Rišo Bilý, Štefánia Giňová. Návratnosť pracovných listov bola 50 %.

**Záver:** Počas dištančného vzdelávania bola spätná väzba od žiakov lepšia formou FB skupín , hoci sa zapojilo menej žiakov, ale pracovali pravidelne a pravidelne posielali vypracované úlohy na Messenger. Formou pracovných listov, ktoré žiaci vypracovávali za pomoci rodičov a odovzdávali asistentom na kontrolu sa zapojilo viacej žiakov, ale boli aj prípady, keď PL vypracoval rodič, niektoré pracovné listy boli nevypracované, niektoré chýbali a niektoré boli v zlom hygienickom stave.

Dátum: 27.4.2021 Zapísala: Mgr. Iveta Majirská